ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 64/2563 เรื่อง การคํานวณและการรายงานการคํานวณเงินกองทุนของผู้ประกอบธุรกิจและข้อกําหนดในกรณีที่ไม่สามารถดํารงเงินกองทุนได้ อาศัยอํานาจตามความในมาตรา 141 วรรคหนึ่ง (2) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 โดยความเห็นชอบของคณะกรรมการกํากับตลาดทุน และมาตรา 14 วรรคสอง (2) มาตรา 19 และมาตรา 50 แห่งพระราชบัญญัติสัญญาซื้อขายล่วงหน้า พ.ศ. 2546 และข้อ 6 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 26/2563 เรื่อง การดํารงเงินกองทุนของผู้ประกอบธุรกิจ ลงวันที่ 8 ตุลาคม พ.ศ. 2563 และข้อ 1(3) แห่งประกาศคณะกรรมการกํากับตลาดทุน ที่ ทธ. 59/2552 เรื่อง หลักเกณฑ์และกําหนดเวลาในการยื่นรายงานของบริษัทหลักทรัพย์ ลงวันที่ 3 สิงหาคม พ.ศ. 2552 สํานักงานออกประกาศไว้ดังต่อไปนี้ข้อ ๑ ประกาศนี้ให้ใช้บังคับตั้งแต่วันที่ 1 มกราคม พ.ศ. 2564 เป็นต้นไปข้อ ๒ ให้ยกเลิก (1) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 31/2557 เรื่อง ข้อกําหนดสําหรับบริษัทหลักทรัพย์ที่ไม่สามารถดํารงเงินกองทุนสภาพคล่องสุทธิได้ ลงวันที่ 23 กันยายน พ.ศ. 2557 (2) ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 84/2558 เรื่อง ข้อกําหนดสําหรับผู้ได้รับใบอนุญาตเป็นตัวแทนซื้อขายสัญญาซื้อขายล่วงหน้าที่ไม่สามารถดํารงฐานะทางการเงินได้ ลงวันที่ 2 ธันวาคม พ.ศ. 2558 (3) ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 50/2560 เรื่อง การคํานวณและรายงานการคํานวณเงินกองทุนสภาพคล่องสุทธิ ลงวันที่ 29 ธันวาคม พ.ศ. 2560 (4) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 51/2560 เรื่อง การคํานวณและการรายงานการคํานวณเงินกองทุนสภาพคล่องสุทธิของผู้ได้รับใบอนุญาตเป็นตัวแทนซื้อขายสัญญาซื้อขายล่วงหน้า ลงวันที่ 29 ธันวาคม พ.ศ. 2560 (5) ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 14/2561 เรื่อง ข้อกําหนดสําหรับบริษัทหลักทรัพย์ที่ไม่สามารถดํารงเงินกองทุนสภาพคล่องสุทธิได้ (ฉบับที่ 2) ลงวันที่ 17 มกราคม พ.ศ. 2561 (6) ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 61/2562 เรื่อง การคํานวณและรายงานการคํานวณเงินกองทุนสภาพคล่องสุทธิ (ฉบับที่ 2) ลงวันที่ 9 ธันวาคม พ.ศ. 2562 (7) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 62/2562 เรื่อง การคํานวณและการรายงานการคํานวณเงินกองทุนสภาพคล่องสุทธิของผู้ได้รับใบอนุญาตเป็นตัวแทนซื้อขายสัญญาซื้อขายล่วงหน้า (ฉบับที่ 2) ลงวันที่ 9 ธันวาคม พ.ศ. 2562 ข้อ ๓ ในประกาศนี้ "ผู้ประกอบธุรกิจ" หมายความว่า ผู้ประกอบธุรกิจซึ่งมีหน้าที่ต้องดํารงเงินกองทุนตามประกาศการดํารงเงินกองทุน "ผู้ประกอบธุรกิจหลักทรัพย์" หมายความว่า บริษัทหลักทรัพย์ซึ่งมีหน้าที่ดํารงเงินกองทุนตามประกาศการดํารงเงินกองทุน "ผู้ประกอบธุรกิจสัญญาซื้อขายล่วงหน้า" หมายความว่า ผู้ได้รับใบอนุญาตประกอบธุรกิจสัญญาซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้าซึ่งมีหน้าที่ดํารงเงินกองทุนตามประกาศการดํารงเงินกองทุน "ผู้ประกอบธุรกิจสินทรัพย์ดิจิทัล" หมายความว่า ผู้ได้รับใบอนุญาตประกอบธุรกิจสินทรัพย์ดิจิทัลซึ่งมีหน้าที่ดํารงเงินกองทุนตามประกาศการดํารงเงินกองทุน "ประกาศการดํารงเงินกองทุน" หมายความว่า ประกาศคณะกรรมการกํากับหลักทรัพย์และตลาดหลักทรัพย์ว่าด้วยการดํารงเงินกองทุนของผู้ประกอบธุรกิจ "ดํารงเงินกองทุน" หมายความว่า ดํารงเงินกองทุนตามประกาศการดํารงเงินกองทุน "รายงานการคํานวณเงินกองทุน" หมายความว่า รายงานดังต่อไปนี้ (1) รายงานการคํานวณเงินกองทุนสภาพคล่องสุทธิ (2) รายงานการคํานวณส่วนของผู้ถือหุ้น (3) รายงานประกอบการคํานวณเงินกองทุนสําหรับผู้ประกอบธุรกิจสินทรัพย์ดิจิทัล "กองทุนสํารองเลี้ยงชีพ" หมายความว่า กองทุนสํารองเลี้ยงชีพตามกฎหมายว่าด้วยกองทุนสํารองเลี้ยงชีพหมวด ๑ การคํานวณและรายงานการคํานวณเงินกองทุน ข้อ ๔ ให้ผู้ประกอบธุรกิจจัดทํารายงานการคํานวณเงินกองทุนตามแบบและคําอธิบายประกอบการรายงานการคํานวณเงินกองทุนที่จัดไว้บนเว็บไซต์ของสํานักงานข้อ ๕ ให้ผู้ประกอบธุรกิจจัดทําและยื่นรายงานการคํานวณเงินกองทุนต่อสํานักงานตามหลักเกณฑ์ดังต่อไปนี้ โดยรายงานทุกฉบับต้องมีการลงลายมือชื่อรับรองความถูกต้องโดยบุคคลผู้มีอํานาจลงนาม (2) กรณีที่ผู้ประกอบธุรกิจหลักทรัพย์หรือผู้ประกอบธุรกิจสัญญาซื้อขายล่วงหน้าใดมีการคํานวณรายการหนี้สินด้อยสิทธิหรือสัญญาเช่าที่ไม่ต้องนับรวมไว้ในการคํานวณหนี้สินรวม หรือมีรายการเงินกู้ยืม หุ้นกู้ หรือภาระผูกพันใดที่สามารถนับรวมไว้ในการคํานวณหนี้สินพิเศษ เป็นครั้งแรกหรือทุกครั้งที่มีการแก้ไขเปลี่ยนแปลงรายการดังกล่าว ให้ผู้ประกอบธุรกิจนั้นยื่นรายงานการคํานวณเงินกองทุนสภาพคล่องสุทธิและจัดส่งสําเนาสัญญาที่เกี่ยวข้องกับหนี้สินหรือภาระผูกพันนั้นเพิ่มเติม ต่อสํานักงานภายในกําหนดเวลาดังนี้(ก) ในวันทําการถัดจากวันที่ผู้ประกอบธุรกิจมีการคํานวณรายการดังกล่าวเป็นครั้งแรก(ข) ในวันทําการถัดจากวันที่มีการแก้ไขเปลี่ยนแปลงรายการดังกล่าวในแต่ละครั้ง(3) กรณีเป็นผู้ที่มีหน้าที่ต้องดํารงส่วนของผู้ถือหุ้นตามประกาศการดํารงเงินกองทุนให้จัดทํารายงานการคํานวณส่วนของผู้ถือหุ้นของทุกวันทําการสุดท้ายของแต่ละเดือน และยื่นรายงานต่อสํานักงานภายใน 10 วันทําการแรกของเดือนถัดไป เว้นแต่กรณีที่ปรากฏเหตุที่อาจทําให้ส่วนของผู้ถือหุ้นเปลี่ยนแปลงไปอย่างมีนัยสําคัญ ให้จัดทําและยื่นรายงานดังกล่าวโดยไม่ชักช้า (4) กรณีเป็นผู้ประกอบธุรกิจสินทรัพย์ดิจิทัล ให้จัดทํารายงานประกอบการคํานวณเงินกองทุนสําหรับผู้ประกอบธุรกิจสินทรัพย์ดิจิทัลของทุกวันทําการสุดท้ายของแต่ละเดือน และยื่นรายงานต่อสํานักงานภายใน 10 วันทําการแรกของเดือนถัดไป ให้ผู้ประกอบธุรกิจเก็บรักษารายงานการคํานวณเงินกองทุนตามวรรคหนึ่ง พร้อมหลักฐานที่ใช้ประกอบการคํานวณรายงานดังกล่าวไว้เป็นเวลาไม่น้อยกว่า 1 ปีในลักษณะที่พร้อมให้สํานักงานตรวจสอบได้ หรือพร้อมที่จะจัดส่งให้แก่สํานักงานเมื่อได้รับการร้องขอในกรณีมีเหตุจําเป็นและสมควร ผู้ประกอบธุรกิจที่ไม่สามารถยื่นรายงานการคํานวณเงินกองทุนตามวรรคหนึ่ง ภายในระยะเวลาที่กําหนด อาจขอผ่อนผันโดยยื่นคําขอพร้อมทั้งเอกสารหลักฐานประกอบคําขอตามคู่มือสําหรับประชาชนต่อสํานักงานก่อนครบกําหนดเวลาการยื่นรายงานดังกล่าว ทั้งนี้ ตามขั้นตอนและวิธีการที่ระบุในคู่มือสําหรับประชาชน ข้อ ๖ เมื่อปรากฏว่าผู้ประกอบธุรกิจใดมีเงินกองทุนสภาพคล่องสุทธิเมื่อสิ้นวันหนึ่งวันใดเท่ากับหรือน้อยกว่า 1.5 เท่าของเงินกองทุนสภาพคล่องสุทธิที่ผู้ประกอบธุรกิจต้องดํารงไว้ ให้ผู้ประกอบธุรกิจนั้นดําเนินการดังต่อไปนี้ เว้นแต่สํานักงานจะกําหนดให้ปฏิบัติเป็นประการอื่น (1) ยื่นรายงานการคํานวณเงินกองทุนสภาพคล่องสุทธิของวันที่เงินกองทุนสภาพคล่องสุทธิของผู้ประกอบธุรกิจเท่ากับหรือน้อยกว่าอัตราดังกล่าวและของทุกวันถัดไปต่อสํานักงานภายในวันทําการถัดจากวันที่เงินกองทุนสภาพคล่องสุทธิเท่ากับหรือน้อยกว่าอัตราดังกล่าว จนกว่าผู้ประกอบธุรกิจจะสามารถดํารงเงินกองทุนสภาพคล่องสุทธิได้มากกว่าอัตราดังกล่าวเป็นเวลาไม่น้อยกว่า 2 วันทําการติดต่อกัน และผู้ประกอบธุรกิจได้ยื่นรายงานการคํานวณเงินกองทุนสภาพคล่องสุทธิของ 2 วันทําการนั้นต่อสํานักงานแล้ว (2) ยื่นรายงานชี้แจงสาเหตุที่เงินกองทุนสภาพคล่องสุทธิลดจนถึงอัตราดังกล่าวพร้อมทั้งแจ้งแนวทางการดําเนินการที่ผู้ประกอบธุรกิจจะกลับมาดํารงเงินกองทุนสภาพคล่องสุทธิได้ ต่อสํานักงานภายในวันทําการถัดจากวันที่เงินกองทุนสภาพคล่องสุทธิเท่ากับหรือน้อยกว่าอัตราดังกล่าว ข้อ ๗ เมื่อปรากฏว่าผู้ประกอบธุรกิจรายใดมีส่วนของผู้ถือหุ้นเท่ากับหรือน้อยกว่า 1.1 เท่าของส่วนของผู้ถือหุ้นที่ผู้ประกอบธุรกิจต้องดํารงไว้ ให้ผู้ประกอบธุรกิจรายนั้นยื่นรายงานชี้แจงสาเหตุที่ส่วนของผู้ถือหุ้นลดจนถึงอัตราดังกล่าว และวิเคราะห์แนวโน้มการเปลี่ยนแปลงของส่วนของผู้ถือหุ้นในอนาคต รวมถึงความสามารถในการดําเนินธุรกิจได้อย่างต่อเนื่องในช่วง 1 ปีนับแต่วันที่ยื่นรายงานชี้แจง พร้อมทั้งแจ้งแนวทางการดําเนินการที่ผู้ประกอบธุรกิจจะกลับมาดํารงส่วนของผู้ถือหุ้นได้มากกว่าอัตราดังกล่าว ให้ผู้ประกอบธุรกิจยื่นรายงานตามวรรคหนึ่ง ภายใน 2 วันทําการนับแต่วันที่รู้ว่าส่วนของผู้ถือหุ้นลดจนถึงอัตราดังกล่าว และทุกวันทําการสุดท้ายของแต่ละเดือนจนกว่าผู้ประกอบธุรกิจจะสามารถดํารงส่วนของผู้ถือหุ้นได้มากกว่าอัตราดังกล่าว เว้นแต่สํานักงานจะกําหนดให้ปฏิบัติเป็นประการอื่นข้อ ๘ ให้ผู้ประกอบธุรกิจยื่นรายงานตามข้อ 5 ข้อ 6 และข้อ 7 และเอกสารที่เกี่ยวข้อง (ถ้ามี) ต่อสํานักงานในรูปของข้อมูลอิเล็กทรอนิกส์ผ่านระบบรับส่งข้อมูลอิเล็กทรอนิกส์ โดยดําเนินการให้เป็นไปตามระเบียบวิธีปฏิบัติสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการรับส่งข้อมูลอิเล็กทรอนิกส์หมวด ๒ ข้อกําหนดในกรณีที่ไม่สามารถดํารงเงินกองทุนได้ ข้อ ๙ ความในหมวดนี้ให้ใช้บังคับกับผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้าข้อ ๑๐ ในกรณีที่ผู้ประกอบธุรกิจรายใดไม่สามารถดํารงเงินกองทุนได้ ให้ผู้ประกอบธุรกิจนั้นดําเนินการดังต่อไปนี้ (1) จัดทําและยื่นแผนการแก้ไขปัญหาการดํารงเงินกองทุนต่อสํานักงานภายใน 30 วันนับแต่วันแรกที่ผู้ประกอบธุรกิจไม่สามารถดํารงเงินกองทุนได้ เว้นแต่ก่อนครบกําหนดระยะเวลาดังกล่าวสามารถดํารงเงินกองทุนได้ไม่น้อยกว่า 7 วันทําการติดต่อกัน (2) ดําเนินการตามแผนการแก้ไขปัญหาการดํารงเงินกองทุนที่ได้ยื่นต่อสํานักงานตาม (1) เพื่อให้สามารถกลับมาดํารงเงินกองทุน ภายในระยะเวลาที่กําหนดในแผนดังกล่าวซึ่งต้องไม่เกิน 90 วันนับแต่วันแรกที่ผู้ประกอบธุรกิจไม่สามารถดํารงเงินกองทุนได้ ในกรณีที่มีเหตุจําเป็นและสมควร สํานักงานอาจผ่อนผันระยะเวลาในการดําเนินการตามวรรคหนึ่งได้ โดยให้ผู้ประกอบธุรกิจที่ประสงค์จะขอผ่อนผันระยะเวลาดังกล่าวยื่นคําขอ พร้อมทั้งเอกสารหลักฐานประกอบคําขอตามคู่มือสําหรับประชาชนต่อสํานักงานล่วงหน้าไม่น้อยกว่า 10 วันก่อนครบกําหนดระยะเวลาตามวรรคหนึ่ง ทั้งนี้ ตามขั้นตอนและวิธีการที่ระบุในคู่มือสําหรับประชาชน ข้อ ๑๑ ในระหว่างที่ผู้ประกอบธุรกิจไม่สามารถดํารงเงินกองทุนได้ หรืออยู่ในระหว่างการดําเนินการตามข้อ 10 ห้ามผู้ประกอบธุรกิจนั้นดําเนินการดังต่อไปนี้ จนกว่าจะสามารถดํารงเงินกองทุนและได้รับอนุญาตจากสํานักงานให้ประกอบธุรกิจได้ตามปกติ (1) เพิ่มวงเงินซื้อขายหลักทรัพย์หรือสัญญาซื้อขายล่วงหน้าให้แก่ลูกค้า เว้นแต่เป็นการซื้อหลักทรัพย์ที่ลูกค้าได้วางเงินไว้กับบริษัทหลักทรัพย์ หรือเป็นการขายหลักทรัพย์ของลูกค้าที่อยู่ในความครอบครองของบริษัทหลักทรัพย์แล้ว (2) ให้บริการหรือเปิดบัญชีซื้อขายหลักทรัพย์หรือสัญญาซื้อขายล่วงหน้าแก่ลูกค้ารายใหม่ (3) เพิ่มเงินลงทุนของบริษัท (portfolio) เว้นแต่เป็นการลงทุนดังนี้(ก) การลงทุนในเงินฝาก หรือหน่วยลงทุนกองทุนรวมตลาดเงินในประเทศ(ข) การลงทุนเพื่อป้องกันความเสี่ยงจากเงินลงทุนหรือภาระผูกพันของบริษัทที่มีอยู่ก่อนหรือในวันแรกที่ผู้ประกอบธุรกิจไม่สามารถดํารงเงินกองทุนได้(ค) การลงทุนเนื่องจากมีภาระผูกพันในฐานะเป็นผู้ดูแลสภาพคล่องในการซื้อขายหลักทรัพย์หรือสัญญาซื้อขายล่วงหน้า ซึ่งผู้ประกอบธุรกิจได้ทําการป้องกันความเสี่ยงจากการลงทุนดังกล่าวไว้แล้วอย่างเต็มจํานวน(ง) การลงทุนเนื่องจากเกิดความผิดพลาดในการส่งคําสั่งซื้อขายหลักทรัพย์หรือสัญญาซื้อขายล่วงหน้าให้แก่ลูกค้า (error port) (4) สลักหลัง รับอาวัล หรือให้การรับรองตั๋วเงิน หรือเป็นผู้ค้ําประกันในนิติกรรมใด ๆ ที่เกี่ยวเนื่องในการประกอบธุรกิจของผู้ประกอบธุรกิจแก่ลูกค้า เว้นแต่ลูกค้าได้วางเงินสดเป็นหลักประกันเต็มจํานวนไว้กับผู้ประกอบธุรกิจ (5) กระทําอื่นใดที่มีลักษณะเป็นการเพิ่มความเสี่ยงต่อฐานะการเงิน การดําเนินงาน หรือการปฏิบัติตามข้อตกลงกับลูกค้า ทั้งนี้ ตามที่สํานักงานกําหนด ในกรณีที่เป็นผู้ประกอบธุรกิจหลักทรัพย์ ห้ามดําเนินการดังนี้ด้วย (1) เพิ่มยอดหนี้คงค้างของลูกค้าบัญชีมาร์จิ้นหรือลูกค้าที่ยืมหลักทรัพย์จาก ยอดหนี้คงค้างที่ปรากฏในวันแรกที่บริษัทหลักทรัพย์ไม่สามารถดํารงเงินกองทุนได้ เว้นแต่เป็นการเพิ่มยอดหนี้คงค้างเนื่องจากเหตุใดเหตุหนึ่งดังนี้(ก) ดอกเบี้ยค้างรับ(ข) หลักทรัพย์ที่ลูกค้ายืมมีมูลค่าสูงขึ้น(ค) การซื้อหลักทรัพย์เพื่อนํามาคืนการยืมหลักทรัพย์เพื่อขายชอร์ต (2) ทําสัญญารับประกันการจัดจําหน่ายหลักทรัพย์เพิ่มเติมจากสัญญาที่มีผลผูกพันอยู่ก่อนวันที่บริษัทหลักทรัพย์ไม่สามารถดํารงเงินกองทุนได้ (3) เพิ่มมูลค่าเงินทุนที่รับบริหารให้แก่ลูกค้าบัญชีกองทุนส่วนบุคคล หรือเปิดบัญชีกองทุนส่วนบุคคลให้แก่ลูกค้ารายใหม่ เว้นแต่เป็นกรณีที่เกิดจากการจ่ายเงินสะสมของลูกจ้างหรือการจ่ายเงินสมทบของนายจ้างสําหรับลูกค้าที่เป็นกองทุนสํารองเลี้ยงชีพ ในกรณีที่เป็นผู้ประกอบธุรกิจสัญญาซื้อขายล่วงหน้า ห้ามให้บริการซื้อขายสัญญาซื้อขายล่วงหน้าโดยไม่มีการวางหลักประกันขั้นต้น (initial margin) เต็มจํานวนก่อนส่งคําสั่งซื้อสัญญาซื้อขายล่วงหน้าให้แก่ลูกค้าด้วยข้อ ๑๒ ในกรณีที่ปรากฏเหตุอย่างใดอย่างหนึ่งดังต่อไปนี้แก่ผู้ประกอบธุรกิจที่ไม่สามารถดํารงเงินกองทุนได้ ให้ผู้ประกอบธุรกิจดังกล่าวดําเนินการตามที่กําหนดในข้อ 13 ข้อ 14 ข้อ 15 ข้อ 16 และข้อ 17 แล้วแต่กรณี (1) ไม่สามารถยื่นแผนการแก้ไขปัญหาการดํารงเงินกองทุนต่อสํานักงานตามระยะเวลาที่กําหนดในข้อ 10 วรรคหนึ่ง (1) หรือวรรคสอง แล้วแต่กรณี (2) ไม่สามารถแก้ไขปัญหาการดํารงเงินกองทุนได้ตามแผนและระยะเวลาที่กําหนดตามข้อ 10 วรรคหนึ่ง (2) หรือวรรคสอง แล้วแต่กรณี (3) มีเงินกองทุนต่ํากว่า 0 ติดต่อกันเกิน 5 วันทําการ (4) มีการผิดนัดชําระราคาหรือส่งมอบหลักทรัพย์ต่อสํานักหักบัญชีหรือต่อลูกค้าในกรณีเป็นการประกอบธุรกิจหลักทรัพย์ หรือผิดนัดชําระหนี้ต่อสํานักหักบัญชีสัญญาซื้อขายล่วงหน้าหรือต่อลูกค้าในกรณีประกอบธุรกิจสัญญาซื้อขายล่วงหน้าข้อ ๑๓ ให้ผู้ประกอบธุรกิจที่ปรากฏเหตุอย่างใดอย่างหนึ่งตามข้อ 12 ดําเนินการดังต่อไปนี้ (1) ระงับการดําเนินธุรกิจทุกประเภทจนกว่าจะสามารถดํารงเงินกองทุนได้และได้รับอนุญาตจากสํานักงานให้ดําเนินธุรกิจได้ตามปกติ เว้นแต่เป็นกรณีดังนี้ (ก) การป้องกันความเสี่ยงโดยรวมในเงินลงทุนของผู้ประกอบธุรกิจหรือการดําเนินการตามภาระผูกพันที่ค้างอยู่ (ข) การดําเนินการตามความจําเป็นและสมควรเพื่อป้องกันมิให้มูลค่าทรัพย์สินของลูกค้าได้รับความเสียหาย การใช้สิทธิเพื่อประโยชน์ของลูกค้ากองทุนส่วนบุคคลหรือกองทุนสํารองเลี้ยงชีพในฐานะที่เป็นเจ้าของทรัพย์สินที่ลงทุน หรือเพื่อเปลี่ยนตราสารที่ครบกําหนดไถ่ถอนกับผู้ออกตราสารดังกล่าว (ค) การบริหารเงินสะสมและเงินสมทบของกองทุนสํารองเลี้ยงชีพที่เป็นลูกค้าอยู่แล้วในขณะนั้น หรือการจ่ายเงินให้แก่สมาชิกของกองทุนสํารองเลี้ยงชีพที่สิ้นสมาชิกภาพ (2) ล้างฐานะสัญญาซื้อขายล่วงหน้าที่มีไว้เพื่อตนเอง เว้นแต่เป็นกรณีใดกรณีหนึ่งดังนี้ (ก) สัญญาซื้อขายล่วงหน้าดังกล่าวมีวัตถุประสงค์เพื่อใช้ป้องกันความเสี่ยงจากเงินลงทุนหรือภาระผูกพันของผู้ประกอบธุรกิจ (ข) การมีฐานะสัญญาซื้อขายล่วงหน้านั้นไม่ทําให้ผู้ประกอบธุรกิจมีภาระผูกพันหรือก่อหนี้เพิ่มเติมในภายหลัง (3) ดําเนินการดังนี้ให้แล้วเสร็จภายใน 10 วันทําการนับแต่วันที่ปรากฏเหตุตามข้อ 12 (ก) กรณีผู้ประกอบธุรกิจหลักทรัพย์ ให้โอนทรัพย์สินของลูกค้าในบัญชีเงินสดไปยังผู้ประกอบธุรกิจหลักทรัพย์อื่นเพื่อการเก็บรักษาทรัพย์สินของลูกค้า (ข) กรณีผู้ประกอบธุรกิจสัญญาซื้อขายล่วงหน้า ให้โอนทรัพย์สินและฐานะสัญญาซื้อขายล่วงหน้าของลูกค้าไปยังผู้ประกอบธุรกิจสัญญาซื้อขายล่วงหน้ารายอื่นตามที่ลูกค้าแจ้งความประสงค์ไว้ (4) กระทําการหรืองดเว้นการกระทําอื่นใดตามที่สํานักงานกําหนด เพื่อให้ผู้ประกอบธุรกิจสามารถกลับมาดํารงเงินกองทุนได้ข้อ ๑๔ ในกรณีที่ผู้ประกอบธุรกิจเป็นผู้ได้รับใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ การค้าหลักทรัพย์ หรือการจัดจําหน่ายหลักทรัพย์ที่เป็นหน่วยลงทุน ใบทรัสต์ของทรัสต์ที่มีลักษณะทํานองเดียวกับกองทุนรวม หรือหลักทรัพย์อื่นที่คณะกรรมการ ก.ล.ต. กําหนดให้เป็นหลักทรัพย์ที่มีลักษณะการลงทุนทํานองเดียวกับหน่วยลงทุน ให้ดําเนินการดังต่อไปนี้เพิ่มเติมจากการดําเนินการตามข้อ 13 ด้วย (1) ดําเนินการให้ลูกค้าแต่ละรายเป็นผู้มีชื่อเป็นผู้ถือหน่วยลงทุน ใบทรัสต์ หรือหลักทรัพย์อื่นโดยตรง (2) โอนบัญชีการซื้อขายหลักทรัพย์ของลูกค้าแต่ละรายไปยังผู้ประกอบธุรกิจหลักทรัพย์ประเภทหนึ่งประเภทใดดังนี้เป็นผู้ให้บริการแทน ทั้งนี้ ตามที่ลูกค้าแจ้งความประสงค์ไว้ (ก) ผู้ประกอบธุรกิจหลักทรัพย์ที่ได้รับใบอนุญาตประกอบธุรกิจหลักทรัพย์ประเภทเดียวกัน (ข) ผู้ประกอบธุรกิจหลักทรัพย์ประเภทการจัดการกองทุนรวมซึ่งเป็นผู้จัดตั้งและจัดการกองทุนรวมนั้น ๆ (3) ดําเนินการตาม (1) และ (2) ให้แล้วเสร็จภายใน 5 วันทําการนับแต่วันที่ปรากฏเหตุตามข้อ 12 ข้อ ๑๕ ในกรณีที่ผู้ประกอบธุรกิจเป็นผู้ได้รับใบอนุญาตประกอบธุรกิจหลักทรัพย์ประเภทการจัดการกองทุนส่วนบุคคล ให้ดําเนินการดังต่อไปนี้เพิ่มเติมจากการดําเนินการตามข้อ 13 ด้วย (1) กรณีจัดการกองทุนส่วนบุคคล ให้ติดต่อลูกค้าโดยเร็วเพื่อสอบถามความประสงค์ของลูกค้าว่าจะให้ผู้ประกอบธุรกิจจัดการทรัพย์สินของลูกค้าอย่างไร ระหว่างวิธีการใดวิธีการหนึ่งดังนี้ (ก) เปลี่ยนแปลงทางทะเบียนเพื่อให้ลูกค้ามีชื่อเป็นเจ้าของทรัพย์สินนั้นโดยตรง (ข) ดําเนินการเพื่อให้ผู้ประกอบธุรกิจหลักทรัพย์ประเภทการจัดการกองทุนส่วนบุคคลอื่นเข้าจัดการกองทุนส่วนบุคคลแทน ในกรณีที่ไม่สามารถติดต่อลูกค้าได้ ให้ดําเนินการเปลี่ยนแปลงทางทะเบียนเพื่อให้ลูกค้ามีชื่อเป็นเจ้าของทรัพย์สินต่อไป ให้ผู้ประกอบธุรกิจดําเนินการให้ลูกค้ามีชื่อเป็นเจ้าของทรัพย์สินหรือเปลี่ยนผู้ประกอบธุรกิจหลักทรัพย์ที่จัดการกองทุนส่วนบุคคล แล้วแต่กรณี ให้แล้วเสร็จภายใน 30 วันนับแต่วันที่ปรากฏเหตุตามข้อ 12 (2) กรณีจัดการกองทุนสํารองเลี้ยงชีพ ให้ผู้ประกอบธุรกิจแจ้งคณะกรรมการกองทุนสํารองเลี้ยงชีพโดยเร็ว และดําเนินการเพื่อให้ผู้ประกอบธุรกิจหลักทรัพย์ประเภทการจัดการกองทุน ส่วนบุคคลอื่นเข้าจัดการกองทุนสํารองเลี้ยงชีพแทน โดยต้องดําเนินการให้แล้วเสร็จภายใน 60 วันนับแต่วันที่ปรากฏเหตุตามข้อ 12 ข้อ ๑๖ ให้ผู้ประกอบธุรกิจแจ้งให้ลูกค้าทราบเป็นลายลักษณ์อักษรถึงการดําเนินการตามข้อ 13(1) และ (3) ข้อ 14 หรือข้อ 15 แล้วแต่กรณี โดยไม่ชักช้าข้อ ๑๗ ในกรณีที่มีค่าใช้จ่ายเกิดขึ้นจากการดําเนินการตามข้อ 13(3) ข้อ 14 หรือข้อ 15 ให้ผู้ประกอบธุรกิจที่ไม่สามารถดํารงเงินกองทุนได้เป็นผู้รับผิดชอบค่าใช้จ่ายนั้นผู้มีอํานาจลงนาม - ประกาศ ณ วันที่ 9 ตุลาคม พ.ศ. 2563 (นางสาวรื่นวดี สุวรรณมงคล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์